Gandia reclama la reutilització de les aigües residuals de la depuradora per al camp
01 març 2024

## Gandia reclama la reutilització de les aigües residuals de la depuradora per al camp01 març 2024Última actualització: 01 març 2024

![](../gestion/img/96b073885f28f027eb831e817a7b9408ecf9e465c112d4b93890723b55be111a.jpg)  
  

El **Consell Local Agrari** va abordar dimarts passat la situació preocupant de sequera i els reptes de l’emergència climàtica per al sector. Tant el govern local, representat per la **primera tinenta d’Alcaldia i regidora d’Agricultura, Alícia Izquierdo** i el **director general de Medi Natural, Daniel Muñoz**, com associacions, sindicats agraris i grups polítics, van acordar per unanimitat mesures urgents, com ara, reclamar a l’Empresa Pública de Sanejament d’Aigües Residuals de la Comunitat Valenciana, l'EPSAR, a la Conselleria d’Agricultura i a la Confederació Hidrogràfica del Xúquer, la **recuperació i la transformació de les aigües residuals de la depuradora de Gandia per a poder utilitzar-les en el reg dels camps**.

_“És la millor solució que hi ha per a combatre els efectes del canvi climàtic en l’Agricultura. La depuradora fa molts anys que està construïda i necessita un tractament que permeta reutilitzar. Així com la infraestructura per a poder guiar-la aigües amunt”_, ha declarat Izquierdo.

D’altra banda, al Consell Local Agrari també es van tractar altres assumptes com el **projecte de la planta municipal de Biomassa**, el **horts urbans socials** o la **promoció dels productes agrícoles locals**.